浙江大学

浙江大学（英语：Zhejiang University）是中华人民共和国浙江省杭州市个一座综合性大学，中国顶顶重要、顶顶有名个大学里向个一所，勒浪华东塔仔吴语区全是顶顶有名个学堂。浙江大学勒清朝光绪廿三年（西元1897年）就成立哉，最早名叫求是学堂。创办人是林启，是当时个杭州太守。現在伊有五座校区，分別是紫金港、西溪、玉泉、华家池塔之江。伊畀勒英国个专家李约瑟叫作“东方剑桥”。

到2014年9月，浙江大学总共有紫金港、玉泉、西溪、华家池、之江5个校区，校园个面积有4.50平方公里，校舍总建筑面积有两百多万平方米，图书馆藏书643万多。此外，还有7家附属医院；乃朝立在学堂里向个学生有45678人，硕士研究生13949人，博士研究生9084人，本科生23633人。 科研方面，有国家重点一级学科14个，国家重点二级学科21个；本科专业123个，一级学科博士学位授权点58个，二级学科博士学位授权点298个，博士后科研流动站52个。

 著名校友 
 李政道：1957年诺贝尔奖物理奖得主
 吴健雄：1978年沃尔夫奖物理奖得主
 陈独秀：中国共产党主要创办人
 路甬祥：中科院院长

 外头个网页链接 
 浙江大学国语主页
 求是新闻网

Category:浙江个高校
Category:杭州个高校